ผู้สื่อข่าวรายงานอีกในเวลาไล่เลี่ยกัน ชาวบ้านที่เลี้ยงไก่และมีอาการป่วยเข้ารับการรักษาที่ รพ.ฉะเชิงเทรา ได้เสียชีวิตลงแล้ว ซึ่งเมื่อสอบถามไปยังนายแพทย์วิรัตน์ โพคะรัตน์ศิริ หัวหน้ากลุ่มงานอายุรกรรม รพ.ฉะเชิงเทรา ได้รับการเปิดเผยว่า ผู้เสียชีวิตชื่อนายบุญสม นิติกาล อายุ  56  ปี อยู่บ้านเลขที่  21  หมู่  13  ต.กระทุ่มราย เขตหนองจอก เข้ารับการรักษาเมื่อคืนวันที่  20  ม.ค. ที่ผ่านมา มีอาการปอดอักเสบ ไข้ขึ้นสูง ปวดท้องและท้องเสียรุนแรง หลังผ่านการรักษาไป  1  วัน คนไข้มีอาการหอบมากต้องใช้เครื่องช่วยหายใจ และตรวจพบปอดติดเชื้อ ระบบหมุนเวียนโลหิตล้มเหลว เสียชีวิตเมื่อเวลา  12.30  น. ที่ผ่านมา ไม่สามารถระบุสาเหตุการเสียชีวิตได้ ได้ส่งเลือดไปตรวจที่กรมควบคุมโรค กว่าจะทราบผลและสาเหตุต้องใช้เวลาประมาณ  1  สัปดาห์ สำหรับศพได้ห่อไว้อย่างมิดชิด